kardosdrur/scandi-wiki huggingface dataset:
Jørgen Olsen (musiker)

Jørgen Olsen (født 15. marts 1950 i Odense) er en dansk sanger og sangskriver, der sammen med sin bror Niels Olsen er kendt som Brødrene Olsen, der vandt Dansk Melodi Grand Prix 2000 med sangen "Smuk som et stjerneskud" og siden Eurovision Song Contest 2000 i Stockholm med den engelske version "Fly on the Wings of Love".

Olsen har deltaget i syv danske Melodi Grand Prix, de tre gange som solist. Debuten i Melodi Grand Prixet var i Dansk Melodi Grand Prix 1978 med sangen "San Francisco" der indbragte en anden plads. Året efter i Dansk Melodi Grand Prix 1979 med sangen "Dans, Dans, Dans", i Dansk Melodi Grand Prix 1980 hed bidraget "Laila" derefter var der en pause på seks år inden de stillede op igen i Dansk Melodi Grand Prix 1986 med sangen "Fællessang i Parken". Alle bidragene skyldes i bund og grund at på det tidspunkt gav et plot i Grand Prixet job resten af året, alle sangene er skrevet og komponeret af Jørgen selv, og selvfølgelig var det også et forsøg på at trække sejr hjem efter Grethe og Jørgen Ingmann i 1963, og det lykkes også de to brødre i Dansk Melodi Grand Prix 2000, det er den største sejr for Danmark nogensinde og blev også en overlegen sejr i både det danske og det internationale Grand Prix, det er også det største hit nogensinde i Danmark i dag, og brødrene arbejder i både indland og udland.

Som artist stillede han op i Dansk Melodi Grand Prix 1989 med sangen "Fugle" som publikum stemte ind som den bedste sang, men juryens stemmer ændrede denne placering, så han endte på en tredjeplads. Derudover stillede han op igen i Dansk Melodi Grand Prix 1990 med sangen "Berlin" der omhandlede faldet af Berlinmuren året før. Senest deltog Jørgen i Dansk Melodi Grand Prix 2007 med sangen "Vi elsker bare danske piger".

Jørgen Olsen er født i Odense, men flyttede som tre-årig med familien til København. Som 15-årig i 1965 dannede han bandet The Kids med broderen og to kammerater. Han arbejdede som folkeskolelærer på Ordrup Skole til sejren i det internationale Melodi Grand Prix i 2000. Han og broderen Noller er sønner af to musikalske forældre og brugte bl.a. musikken som bindeled til forældrene på godt og ondt.

Diskografi 
 Det stille ocean (1990)
 Jørgen Olsen (2007)

Kilder

Eksterne henvisninger 
 Brødrene Olsens hjemmeside

Sangere fra Danmark
Sangskrivere fra Danmark
Personer fra Odense
Deltagere ved Dansk Melodi Grand Prix 1989
Dansksprogede forfattere fra Danmark
Lærere fra Danmark
Deltagere ved Dansk Melodi Grand Prix 1990
Deltagere ved Dansk Melodi Grand Prix 2007
Eichenbühl

Eichenbühl er en kommune i Landkreis Miltenberg i Regierungsbezirk Unterfranken i den tyske delstat Bayern.

Geografi 
Eichenbühl ligger i Region Bayerischer Untermain, knap 5 km øst for Miltenberg i Geo-Naturpark Bergstraße-Odenwald. I kommunen ligger ud over Eichenbühl, landsbyerne Guggenberg, Heppdiel, Pfohlbach, Riedern og Windischbuchen.

Eksterne henvisninger
Geo-Naturpark Bergstraße-Odenwald

Geo-Naturpark Bergstraße-Odenwald er et område på 3500 km² mellem floderne Rhinen, Main og Neckar. Mod syd går den delvist over i Naturpark Neckartal-Odenwald i Baden-Württemberg. Mod øst møder den på den anden side af Main Naturpark Bayerischer Spessart. Naturparken har siden 2004 som Geopark Bergstrasse-Odenwald været medlem af UNESCOs Global Network of Geoparks.

Geografi 
Naturparken ligger
 i den sydlige del af delstaten Hessen i landkreisene Bergstraße, Darmstadt, Darmstadt-Dieburg, Groß-Gerau und Odenwaldkreis,
 i den nordlige del af Bayern i Landkreis Miltenberg,
 i den nordlige del af Baden-Württemberg i landkreisene Rhein-Neckar-Kreis, Neckar-Odenwald-Kreis og Main-Tauber-Kreis.
Den omfatter Bergstraße mod vest, over det skovrige Mittelgebirgelandskab til Maindalen i øst. Mod nord når den Messeler-bakkelandet med Messelgruben, der er på UNESCO's verdensarvsliste, og mod syd går det til Neckardalen.

Seværdigheder 
 Messelgruben,
 Kloster Lorsch,
 Kühkopf-Knoblochsaue, Stockstadt am Rhein
 Odenwald-Limes
 Felsenmeer ved Reichenbach, Lautertal (Odenwald)
 Obrunnschlucht mellem Höchst im Odenwald og Rimhorn
 Heidelberg med Heidelberg Slot
 Katzenbuckel – er med en højde på 626 m det højeste punkt i Odenwald
 Odenwälder Freilandmuseum i Walldürn-Gottersdorf
 Eberstadt Drypstenshule ved Buchen (Odenwald)

Eksterne henvisninger 

 Officiel Internetside om Natur- og Geoparks Bergstraße-Odenwald

Bergstrasse-Odenwald, Geo-Naturpark
Bergstrasse-Odenwald, Geo-Naturpark
Bergstrasse-Odenwald, Geo-Naturpark
Bergstrasse-Odenwald, Geo-Naturpark
Bergstrasse-Odenwald, Geo-Naturpark
Bergstrasse-Odenwald, Geo-Naturpark
Jersild Live

Jersild Live var et ugentlig tv-program, der blev sendt direkte på DR1 i 2008-12. I programmet blev nogle af de emner, der havde været fremme inden for dansk politik i den forløbne uge, analyseret og diskuteret. Programmets vært var Jens Olaf Jersild, som hver uge havde besøg af to personer med stor erfaring inden for politik, bl.a. tidl. minister og chefredaktør Hans Engell, tidl. minister og overborgmester Ritt Bjerregaard og tidl. chefredaktør Bent Falbert.

Eksterne henvisninger
 Jersild Lives hjemmeside
 

DR-programmer
Etableret i 2008
Seven Churches

Seven Churches er det amerikanske dødsmetalband Possesseds debutalbum, som blev udgivet i 1985. Albummet havde en massiv indvirkning på heavy metal, men bidrog også til etableringen af dødsmetal. Mange inkarnerede fans har døbt Possessed og Seven Churches som "bedstefaren til dødsmetal", selvom dette dog er et meget omdiskuteret emne. Men alligevel anses det generelt at Seven Churches var udgivelsen der difinitivt definerede forskellen på thrash og dødmetal. Titlen på albummet referer til de syv kirker i Asien, som nævnes i Johannes' Åbenbaring. Det første spor begynder med en version af Mike Oldfields Tubular Bells arrangeret og sunget af produceren Randy Burns. Det anses af nogle som det første dødsmetal-album, hvorimod andre fastholder at det var bandet Deaths tidlige værker. Både Seven Churches og Deaths Scream Bloody Gore var produceret af Randy Burns.

Spor 
 "The Exorcist" – 4:51
 "Pentagram" – 3:34
 "Burning in Hell" – 3:10
 "Evil Warriors" – 3:44
 "Seven Churches" – 3:14
 "Satan's Curse" – 4:15
 "Holy Hell" – 4:11
 "Twisted Minds" – 5:10
 "Fallen Angel" – 3:58
 "Death Metal" – 3:14

Eksterne henvisninger 
 

Album fra 1985
Dødsmetalalbum
Krybende potentil

Krybende potentil (Potentilla reptans) er en krybende op til 25 cm høj urt, der i Danmark vokser f.eks. på enge og i vejkanter. Den ligner gåsepotentil, men bladene har kun fem til syv småblade og er uden sølvglinsende behåring på undersiden.

Beskrivelse 
Krybende potentil er en flerårig urt med en krybende vækst. Da planten danner lange, overjordiske udløbere, kan den brede sig tæppeagtigt på et egnet voksested. Stænglerne er gulgrønne og runde i tværsnit. Bladene er spredtstillede, men danner ofte en grundstillet roset. De er 5-7-fingrede med småblade, der er ovale med groft takket rand. Oversiden er mørkegrøn, mat og hårløs, mens undersiden er lysegrøn.

Blomstringen sker i juni-august, hvor man finder blomsterne siddende enligt og endestillet på oprette skud. De er regelmæssige og femtallige med smørgule kronblade. Frugterne er sammensatte af små nødder.

Rodnettet er kraftigt med en dybtgående pælerod og talrige siderødder. De overjordiske udløbere danner nye planter fra skudspidsen.

Højde x bredde og årlig tilvækst: 0,25 x 0,25 m (25 x 25 cm/år), heri dog ikke medregnet nye planter fra udløberne.

Voksested 

I Danmark vokser krybende potentil almindeligt i Østjylland og på Øerne i vejkanter, på enge, skrænter og strandvolde. Den er sjælden eller mangler helt i resten af landet.

På Grötlingbo-odden, der ligger nær den sydlige spids af østkysten på Gotland, findes en stor strandeng. Her vokser arten sammen med bl.a. ene, alm. kællingetand, alm. star, tusindfryd, blågrøn star, fåresvingel, gul rundbælg, gul snerre, gåsepotentil, harril, håret høgeurt, knoldet mjødurt, kruset skræppe, krybhvene, kveller, lancetvejbred, markfrytle, markrødtop, rød svingel, sandkryb, Sesleria albicans (en art af blåaks), slap annelgræs, Spergularia salina (en art af hindeknæ), spydmælde, strandmalurt, strandvejbred, strandarve og trenervet snerre

Anvendelse 
Krybende potentil kan bruges som bunddække i en blomstereng eller – med forsigtighed – i et læhegn.

Kilder og henvisninger 

 Signe Frederiksen et al., Dansk flora, 2. udgave, Gyldendal 2012. .
 Arne og Anna-Lena Anderberg: Den virtuella floran, Naturhistoriska riksmuseet 

Gule blomster
Haveplanter
Bunddækkende planter
Potentil
Miljø 103

Y342 Miljø 103 er et af Søværnets miljøskibe.

Skibstypen kaldes også et lægtvandsfartøj (lægt vand kaldes det, når vanddybden er under 1/25 af bølgelængden). Med sin ringe dybgang (kun 60 cm) kan Miljø 103 komme meget tæt ind på land. En del af årsagen til den lave dybgang er, at skibets fremdrivning består af waterjets frem for traditionelle skruer.

Skibet anvender en skimmerbørste i stævnen til at samle olie op med, hvorefter olien bliver pumpet agterud og dernæst fyldt på plasticsække, der bliver forseglet og derefter smidt overbord. Da olie er lettere end vand vil disse sække med olie flyde på overfladen og kan efterfølgende samles op når forureningen er fjernet. På grund af dette princip behøver skibet ikke at medbringe en beholder til den opsamlede olie og kan derfor arbejde noget mere selvstændigt end Miljø-klassen, der er afhængig af større enheder eller pramme.

Der er tanker fremme om, at marinehjemmeværnets besætninger skal kunne betjene Miljø 103.

Referencer, kilder og eksterne links 

 Folketinget: Notat om miljøskibenes levetid
 Flådens Historie: Miljø 103
 Flådens Historie: Nyt miljøfartøj til Søværnet
 Forsvaret.dk: Miljø-klassen

Søværnet
Miljøskibe
Rock Band

Rock Band er en musisk computerspilserie udviklet af Harmonix Music Systems og MTV Games, og udgivet af Electronic Arts til blandt andet PlayStation 2, PlayStation 3, Wii, og Xbox 360 spilkonsollerne. For nylig, er en PSP-version er desuden blevet annonceret. Serien bygger videre på Harmonix tidligere spilserie, Guitar Hero, og tillader op til fire spillere at spiller sammen, ved hjælp af specielle kontrollere, der er udformet som instrumenterne guitar, trommer og mikrofon.

Det første spil i serien, Rock Band, blev udgivet i 2007 til Xbox 360, PlayStation 3, Wii og PlayStation 2.

Rock Band 2 blev udgivet i 2008 til de samme konsoller som dets forgænger.

Referencer

Eksterne henvisninger 
 Officiel Rock Band hjemmeside

Computerspilserier
Elsenfeld

Elsenfeld er en købstad (markt) i Landkreis Miltenberg i Regierungsbezirk Unterfranken i den tyske delstat Bayern.

Geografi 
Elsenfeld ligger i Region Bayerischer Untermain på den højre bred af floden Main.
Kommunen bliver gennemskåret af den lille flod Elsava, der har sit udløb i Main i Elsenfeld.

I kommunen ligger ud over Elsenfeld landsbyerne Eichelsbach, Rück, Schippach og Himmelthal (tidligere klostergods).

En del af kommunen ligger i Naturpark Spessart. På den modsatte flodbred ligger byen Obernburg am Main.

Trafik 
Elsenfeld har en banegård, Bahnhof Obernburg-Elsenfeld hvor Maintalbahn har regelmæssige forbindelser til Aschaffenburg og Miltenberg. Jernbanen Obernburg-Elsenfeld–Heimbuchenthal blev nedlagt i 1978 og er på det meste af strækningen ombygget til cykelrute.

Eksterne henvisninger 

 Elsavatal-Radweg
Skovjordbær

Skovjordbær (Fragaria vesca), også skrevet Skov-Jordbær, er en 5-15 cm høj urt med lange, rodslående udløbere. Den vokser på både på bakker og skrænter og i skov.

Beskrivelse 

Skovjordbær er en flerårig urt med en tueformet vækst. De lange udløbere gør dog, at planten kan danne sammenhængende tæpper under de rette betingelser. Stænglerne er rødlige og svagt hårede med rundt tværsnit. Oftest danner bladene dog en grundstillet bladroset. Bladene er trekoblede med omvendt ægformede småblade, der har groft takket rand. Den midterste tand på endesmåbladet rager længere frem end de øvrige på samme småblad (dette til forskel fra bakkejordbær). Oversiden er græsgrøn og furet på grund af nedsænkede bladribber. Undersiden er lysegrøn.

Blomstringen sker i maj-juni, hvor man finder blomsterne siddende i små stande på særlige, oprette skud. De enkelte blomster er regelmæssige og 5-tallige med hvide kronblade. Frugterne er uægte frugter, der består af den opsvulmede og røde frugtbund med mange indlejrede nødder.

Rodnettet er trævlet og ret højtliggende. Udløberne slår rod ved jordkontakt og skaber nye planter.

Højde x bredde og årlig tilvækst: 0,10 x 0,25 m (10 x 25 cm/år), heri ikke medregnet planter, der er dannet fra udløberne.

Voksested 

Arten hører hjemme i skovlysninger og lyse skove, på overdrev og langs veje og på vejskråninger. Desuden kan den findes i enge, og ved skovbryn og langs hegn. I Danmark er den almindelig i det meste af landet, bortset fra Vestjylland.

I tre gamle naturskove ved Koeru i det centrale Estland vokser arten under rødgran og hassel sammen med bl.a. hundegræs, alm. hvene, korsknap, alm. markarve, alm. skovarve, blå anemone, Carex pallescens (en art af star), engnellikerod, græsbladet fladstjerne, hindbær, humlesneglebælg, hvid snerre, håret frytle, knudefirling, kratviol, almindelig syre, lægeærenpris, mosebunke, nikkende flitteraks, prikbladet perikon, rød svingel, skovsyre og tveskægget ærenpris

Anvendelse 
Skovjordbær kan bruges som bunddække på skyggefulde steder i haven. Bærrene kan bruges til marmelade og saft.

Dyrket form 
Det såkaldte "Immerbær" (Fragaria vesca var. semperflorens) er en type af skovjordbær, som ikke danner udløbere. Til gengæld er den remonterende, dvs. at den bærer bær hen over hele sommeren.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Skovbundsplanter
Hvide blomster
Haveplanter
Nytteplanter
Bunddækkende planter
Jordbær
Guadiaro

Guadiaro (Río Guadiaro) er en flod i Andalusien, Spanien.

Floder i Spanien
Dwight Yorke

Dwight Eversley Yorke (født 3. november 1971 i Canaan, Tobago) er en tidligere fodboldspiller fra Trinidad og Tobago. Yorke nåede i sin karriere at spille for klubber som Sunderland, Tobago United, Aston Villa, Manchester United, Blackburn Rovers, Birmingham City og Sydney.

Sammen med sin landsmand Russell Latapy og Pat Jennings, den tidligere nordirske målmand, har Dwight Yorke rekorden for flest deltagelser i forskellige VM-turneringer, det omfatter også kvalifikationsrunden – seks i alt (VM i fodbold 1990, VM i fodbold 1994, VM i fodbold 1998, VM i fodbold 2002, VM i fodbold 2006, VM i fodbold 2010).

Dwight Yorke blev kaldt øgenavnet 'The Smiling Assassin', på grund af hans scoringsevner og også at han konstant smiler.

Referencer

Eksterne henvisninger 

 
 
 Profil af Dwight Yorke  på SydneyFC.com 
 Interview med Dwight Yorke  på Nalis.Gov.tt 
 Fakta om Dwight Yorke  på SocaWarriors.net 

Fodboldspillere fra Trinidad og Tobago
Fodboldspillere fra Aston Villa F.C.
Fodboldspillere fra Birmingham City F.C.
Fodboldspillere fra Blackburn Rovers F.C.
Fodboldspillere fra Manchester United F.C.
Fodboldspillere fra Sunderland A.F.C.
Fodboldspillere fra Sydney FC
Deltagere ved verdensmesterskabet i fodbold 2006
I Form

I FORM er et dansk magasin om sundhed, træning og velvære, der udgives af Bonnier Publications. Bladet udkommer 19 gange årligt og læses af 166.000 personer (Gallup, 2019). 

Magasinet blev grundlagt i 1987. Oprindeligt var bladet målrettet begge køn, men efterhånden er fokus ændret, så kvinder i dag er målgruppen. Magasinet suppleres af et websted, iform.dk, med mange interaktive services, bl.a. en løberuteplanner, øvelsesvideoer, BMI-beregner, opskriftsdatabaser m.m. I FORM udgiver også online kurser og arrangerer træningsrejser. 

Chefredaktør har siden marts 2017 været Sara Møller Christensen.

Bonnier Publications udgiver desuden I FORM i Norge, Finland og Sverige som bearbejdede versioner af det danske magasin.

Kilder og eksterne henvisninger
I FORMs hjemmeside
I FORMs ruteplanner (opmål løberuter, cykelruter og vandreruter)
I FORMs BMI-beregner

Referencer
Gallup læsertal 2019
Etableret i 1987
Tidsskrifter fra Danmark
Bonnier Publications
Ulrik Adolf Holstein

Der findes flere med navnet Ulrik Adolf (von) Holstein (også stavet Ulrich Adolph (von) Holstein, etc.)

 Ulrik Adolf Holstein (1664-1737) – dansk storkansler og lensgreve
 Ulrik Adolph von Holstein (officer) (1713-1783) – dansk officer
 Ulrik Adolf Holstein (1731-1789) (1731-1789) – dansk officer og overpræsident
 Ulrich Adolph von Holstein (amtmand) (1803-1864) – dansk amtmand
Kriminalforsorgsforeningen

Kriminalforsorgsforeningen er en fagforening for civile ansatte (lærere og pædagoger bl.a.) i Kriminalforsorgen. Foreningen, som er stiftet i 1917, varetager medlemmernes interesser og deltager desuden aktivt i den offentlige debat omkring grundlæggende retspolitiske forhold, derunder de indsattes forhold og rehabilitering 
.

Tilknytning til andre organisationer 

 Statstjenestemændenes Centralorganisation af 2010 (CO10) 
 FH (Kriminalforsorgsforeningen var tidligere medlem af FTF)

Formand 
Foreningens formand er John Hatting (siden 2005).

Referencer

Eksterne henvisninger 

 Kriminalforsorgsforeningens hjemmeside

Fagforbund under FH
Foreningen
Etableret i 1917
I Form Kvindeløb

I Form Kvindeløb er en serie kvindeløb, der hvert år afholdes i en række større byer i Danmark. Løbene arrangeres af I Form i samarbejde med Århus Motion i Århus, Aalborg Motion i Aalborg, H.C. Andersen Marathon i Odense og Frederiksberg IF i København. Foruden de fire løb i Danmark afholdes for første gang i 2009 et løb i Malmö. I Danmark startede løbsrækken i 2004 i København. I hver by er der plads til løbere på både 5 og 10 km strækninger.

Se også 
 Feminaløbet – et andet dansk kvindeløb.

Eksterne henvisninger 
 Officiel hjemmeside

Motionsløb i Danmark
Torkil Nielsen

Torkil Nielsen (født 26. januar 1964) er en færøsk pensioneret fodboldspiller og desuden en af Færøernes bedste skakspillere.

Klubkarriere 
	
Torkil Nielsen var midtbanespiller og spillede det meste af sin karriere hos SÍF Sandavágur, og for den nydannede klub FS Vágar.

Landsholdskarriere 

Torkil Nielsen fik sin debut for Færøernes fodboldlandshold i august 1988 i en venskabskamp mod Island, landets første FIFA-anerkendte match. Som fodboldspiller fik han sit gennembrud, da han var med til en af fodboldhistoriens største overraskelser med sit sejrsmål i en kamp i 1990 mod Østrig i kvalifikationsturneringen til EM i fodbold 1992. Resultatet var et kæmpenederlag for Østrig, og samtidig Færøernes første sejr i en betydende turnering. Nielsens sidste kamp fandt sted i juni 1993 i en kvalifikationskamp til VM i fodbold 1994 mod Tjekkoslovakiet. Han spillede 18 kampe for landsholdet og scorede 2 mål.

Skakkarriere 

Under og efter sin fodboldkarriere har Torkil Nielsen spillet skak for klubben Sandavágs talvfelag. Han var tre gange til mesterskaber, og forkæmper for Færøerne, i 1984, 1986 og 1988 og deltog også mange gange i skakolympiaden som en del af færøske skaklandshold – 1982 i Luzern, Schweiz, 1984 og 1988, begge gange i Thessaloniki, Grækenland.

Eksterne henvisninger 
 

Fodboldspillere fra Færøerne
Fodboldlandsholdsspillere fra Færøerne
Skakspillere fra Færøerne
Personer fra Vågø
Luftværnsartilleri

Luftværnsartilleri er en enhed der er opstillet til at luftsikre enheder samt objekter. Luftværnsartilleri kan bestå af én eller flere af følgende våbentyper; kort-, mellem- og langdistancemissiler samt diverse maskinkanontyper. Luftværnsartilleriet er støttet af en eller anden form for kontrol og varslingsenhed, der kan varsle om luftfartøjer samt ved hjælp af IFF afgøre, om disse er egne eller fjendtlige.

Militær
Erlenbach am Main

Erlenbach am Main (eller: Erlenbach a.Main) er den største by i Landkreis Miltenberg i Regierungsbezirk Unterfranken i den tyske delstat Bayern.

Byen er hjemsted for begge Landkreis Miltenbergs to hospitaler, og er kendt for sine gode vine.

Geografi 
Erlenbach ligger i Unterfranken, i Mainviereck (Main-firkanten) ikke langt fra Aschaffenburg.

De tidligere selvstændige små nabokommuner Mechenhard og Streit, som ligger i Naturpark Spessart, blev i 1976 (Mechenhard) og 1978 (Streit) indlemmet i Erlenbach.

Eksterne henvisninger
Eschau

Eschau er en købstad (markt) i Landkreis Miltenberg i Regierungsbezirk Unterfranken i den tyske delstat Bayern.

Geografi 
Eschau ligger ved den lille flod Elsava i Naturpark Spessart, i Region Bayerischer Untermain.
 
Ud over Eschau ligger i kommunen, disse landsbyer og bebyggelser Hobbach, Oberaulenbach, Unteraulenbach, Sommerau, Wildensee og Wildenstein.

Eksterne henvisninger
Faulbach

Faulbach er en kommune i Landkreis Miltenberg i Regierungsbezirk Unterfranken i den tyske delstat Bayern.

Geografi 
Faulbach ligger ved floden Main på den strækning hvor den danner grænse til delstaten Baden-Württemberg, i Region Bayerischer Untermain.
 
Ud over Faulbach ligger i kommunen landsbyen Breitenbrunn, .

Historie 
Faulbach høret under Ærkestiftet Mainz men blev ved Reichsdeputationshauptschluss 1803 del af det da dannede Fyrstedømmet Aschaffenburg og senere en del af Bayern. Ved forvaltningsreformen i 1818 blev den nuværende komme dannet.

Eksterne henvisninger
Saxine

Saxine (også kendt som Det smilende vandtårn) er et 33 meter højt vandtårn beliggende i Sakskøbing på Lolland. Tårnet er byens vartegn og blev opført i 1908 af Christiani & Nielsen, men smilet kom først på i 1982, hvor arkitekt Flemming Skude dekorerede det.

Arkitektur
Over indgangspartiet hænger en model af Sakskøbings byvåben, mens taget er prydet med et spir med vindfløj udformet som en saks lig dem på våbnet.

Vandtårne i Region Sjælland
Sakskøbing